Publication: Magyar Közlöny
Issue: MK-2001-157 (Year: 2001, Number: 157)
Era: 1990-2004
Section: a 30/2001. (XII. 28.) KöM rendelethez
Paragraph Index: 948

3. Célkitűzések meghatározása 3.1. A tervezési terület természetvédelmi jelentőségének kiértékelése A tervezési terület sajátosságainak értékelése és a használattal történő összevetése táblázatos formában, a következő szempontok figyelembevételével: 2001/157. szám 3.1.1. Méret A tervezési terület nagyságának más hasonló jellegű területekhez viszonyítása, továbbá annak vizsgálata, hogy a terület kiterjedése elegendő-e ahhoz, hogy ne vezessenek a természeti értékeinek elvesztéséhez. 3.1.2. Sokféleség A fajok és közösségek, továbbá egyes élőhelyeinek, szerkezetének változatossága az egyes tervezési területeken. 3.1.3. Természetesség A tervezési területre kiterjedő emberi hatások mértékének és jellegének értékelése. 3.1.4. Ritkaság A társulások, élőhelyek és egyes fajok ritkaságának nemzetközi, országos és helyi vonatkozásban történő értékelése. A tervezési területen található földtani, (geomorfológiai, geológiai, hidrogeológiai) értékek, továbbá az országosan vagy világviszonylatban kipusztulással fenyegetett fajok különleges elbírálásának követelménye. 3.1.5. Sérülékenység Az élőhelyek, társulások és fajok környezeti változásokra való érzékenységének leírása. A nagymértékben fragmentált, nehezen rekonstruálható ökoszisztémák. A tervezési területen található földtani (geomorfológiai, geológiai, hidrogeológiai) értékek. 3.1.6. Jellemzőség A tervezési terület azon részterületeinek felsorolása, amelyeken a helyi környezeti viszonyokra (pl. szikes tó), vagy egyes hosszú távú emberi hatásokra (pl. legeltetés, fűzbotolás) jellemzően kialakult élővilág és élettelen környezet található. 3.1.7. A tervezési terület nagyobb ökológiai egységben elfoglalt helyzete (elhelyezkedés) A tervezési területnek a tágabb környezetben elfoglalt helyzete szerinti értékelése, kiegészítik-e egymást, vagy olyan módon kapcsolódnak össze, hogy ökológiai hálózatot alkotva lehetővé teszik a fajok elterjedését, vándorlását. A benne végbemenő természetes folyamatok értékelése. A szukcessziós változások kiértékelése annak meghatározása érdekében, hogy a folyamatok fenntartása vagy egy szukcessziós lépcső megtartása-e a cél. 3.1.8. A tervezési terület története A tervezési terület élővilágára és hasznosítására a tájra vonatkozó történeti adatok, a hosszú távra visszanyúló tudományos vizsgálatok adatai, eredményei. 3.1.9. Potenciális természetvédelmi érték A megfelelő kezelés, illetve a természetes folyamat hatására a terület értéknövekedésének bemutatása

Source: https://magyarkozlony.hu/hivatalos-lapok/18a7e318734af8fb52a3763883189ede138e1f29/dokumentumok/5c717757c2dadf800c8c5a522f0bfc5256ed0312/letoltes